Mednarodno dirigentsko tekmovanje pod okriljem CISM (International Confederation of Music Societies)
za pihalne orkestre, godbe, fanfarne orkestre in sorodne inštrumentalne zasedbe

Ljubljana, 8.–9. april 2027

1. Uvod

Mednarodna kultura godbeništva doživlja izjemno pozitiven razvoj. Področje zaznamujejo inovativno umetniško izražanje, sodobni sistemi inštrumentalnega izobraževanja ter družbeno in kulturno večplastne organizacijske strukture v glasbenih društvih in združenjih. Zaradi številnih možnosti izobraževanja in strokovnega izpopolnjevanja, ki jih organizirajo zveze pihalnih orkestrov, ter vse večjega števila akademskih študijskih programov dirigiranja na glasbenih akademijah in univerzah danes deluje vse več mladih in visoko usposobljenih dirigentov.

CISM (Mednarodna konfederacija glasbenih društev) in JSKD (Javni sklad Republike Slovenije za kulturne dejavnosti) ob sodelovanju ZSG (Zveza slovenskih godb), KGBL (Konservatorija za glasbo v Ljubljani) in ORKSV (Orkestra Slovenske vojske) želijo s tem mednarodnim dirigentskim tekmovanjem dejavno prispevati k nadaljnjemu razvoju področja: spodbujati umetniško odličnost, krepiti prihodnost mladinske in ljubiteljske glasbene dejavnosti ter mladim dirigentom omogočiti javno predstavitev, strokovno izmenjavo, primerjavo z vrstniki in širšo mednarodno prepoznavnost.
Tekmovanje zato posebno pozornost namenja dirigentski tehniki, umetniški interpretaciji, prepričljivemu vodenju in osebnosti dirigenta ter metodično in pedagoško dobro strukturiranemu delu na vajah.

2. Potek tekmovanja

1. krog – Predizbor

Kandidat mora predložiti videoposnetek orkestrske vaje ali koncertnega nastopa z dovolj kakovostnim zvokom, iz katerega so razvidne njegove dirigentske sposobnosti. Zgolj zvočni posnetki niso dovoljeni, saj mora žirija pri ocenjevanju spremljati tudi dirigentovo delo in izvedbo.

Zahteve:
· najmanj dve slogovno različni skladbi,
· težavnost najmanj 4. kategorije oziroma primerljive ravni,
· maksimalno skupno trajanje posnetka: 20 minut.

Po oceni žirije se v naslednji krog uvrsti največ 15 dirigentov.

2. krog – Vaja z mladinskim pihalnim orkestrom, glasbeniki Konservatorija za glasbo in balet Ljubljana
Četrtek, 8. april 2027 – Ljubljana, Konservatorij za glasbo in balet Ljubljana, Ižanska cesta 12

Največ 15 udeležencev bo na 15-minutni vaji z mladinsko zasedbo glasbenikov Konservatorija za glasbo in balet Ljubljana predstavilo svoje pedagoške in metodične sposobnosti pri delu z orkestrom.

Pripraviti je treba naslednji skladbi:
Aaron Copland, prir. Robert Longfield – Suite from Old American Songs
James Barnes, prir. Clarence Barber – Westridge Overture

Vrstni red nastopov bo določen z žrebom. Skladba, ki jo bo posamezni udeleženec vadil z orkestrom, bo določena neposredno pred začetkom njegove vaje.

Vaja z mladinskim pihalnim orkestrom bo odprta za javnost.

3. krog – Dirigiranje pihalnemu orkestru
Četrtek, 8. april 2027 – Ljubljana, Helidon, Štularjeva 5

Največ osem udeležencev bo svoje dirigentske sposobnosti predstavilo s pihalnim orkestrom.

Obvezna skladba:
Martin Ellerby – Paris Sketches (Homages for Wind Band)
1. Saint Germain-des-Prés
2. Pigalle
3. Père Lachaise
4. Les Halles

Vrstni red nastopov bo določen z žrebom. Skladba se izvaja v koncertni obliki; ob večjih odstopanjih so možne prekinitve. Poseben čas za vajo ni predviden.

Vsak udeleženec bo neposredno pred nastopom izmed štirih stavkov z žrebom izbral dva in dirigiral samo izbrana stavka.

Tretji krog s pihalnim orkestrom bo odprt za javnost.

4. krog – Finale s profesionalnim pihalnim orkestrom, Orkestrom Slovenske vojske
Petek, 9. april 2027 – Ljubljana, Konservatorij za glasbo in balet Ljubljana, Ižanska cesta 12

V finalnem krogu bodo največ trije udeleženci dirigirali Orkestru Slovenske vojske.

Obvezna skladba:
Matija Krečič – Slavnostna uvertura

Partitura obvezne skladbe bo kandidatom, izbranim po prvem krogu, brezplačno posredovana v elektronski obliki.

Vrstni red nastopov bo določen z žrebom.

Finalni krog s profesionalnim pihalnim orkestrom bo odprt za javnost.

Zaključni gala koncert in podelitev nagrad
Rezultati in nagrajenci bodo razglašeni na večernem gala koncertu, na katerem bodo kot dirigenti nastopili vsi trije finalisti in predstavili izbrana dela iz tretjega in četrtega kroga tekmovanja.
Zmagovalec tekmovanja bo razglašen neposredno pred sklepno izvedbo in bo dirigiral obvezno skladbo iz četrtega kroga.

3. Žirija

Udeležence bo ocenjevala mednarodna strokovna žirija.
Merila ocenjevanja:
· Dirigentska tehnika,
· glasbena interpretacija in umetniška predstavitev,
· metodično in didaktično delo na vaji,
· komunikacijske sposobnosti (verbalne in neverbalne),
· celostni umetniški vtis.

Udeleženci, ki se po drugem krogu ne uvrstijo naprej, lahko zaprosijo za individualno povratno informacijo člana žirije.

Sestava žirije:
Isabelle Ruf-Weber – predsednica žirije in vodja usposabljanja žirij CISM
Heiko Schulze – glasbeni direktor CISM
Helmut Schmid – prihodnji glasbeni direktor CISM
Miha Lončar – zmagovalec prejšnjega dirigentskega tekmovanja
Mitja Dragolič – dirigent Orkestra Slovenske vojske

Vodja tekmovanja
Daniel Leskovic

4. Nagrade

Vsi udeleženci prejmejo potrdilo o udeležbi.

Prvi trije nagrajenci prejmejo tudi denarne nagrade:
1. nagrada: 500 EUR
2. nagrada: 300 EUR
3. nagrada: 200 EUR

Žirija si pridržuje pravico, da posamezne nagrade ne podeli ali da nagrado razdeli med več udeležencev, če presodi, da je to ustrezno.

5. Pogoji za sodelovanje

Tekmovanje je odprto za vse dirigente, rojene leta 1997 ali pozneje, ne glede na njihovo predhodno glasbeno izobrazbo.

Priporočena izobrazba oziroma usposabljanje:
· študij orkestrskega dirigiranja ali dirigiranja pihalnim orkestrom,
· nadaljevalno izobraževanje ob delu na področju dirigiranja pihalnim orkestrom (B-tečaj ali primerljiva raven).

6. Prijava

Prijave skupaj z videoposnetki morajo biti oddane najpozneje do 31. decembra 2026.

Način prijave

Kandidati lahko prijavo oddajo z izpolnitvijo spletnega prijavnega obrazca: https://forms.gle/3zL59L9wZLYvJVEB7

· po elektronski pošti, pošljejo še videoposnetek v formatu MP4.

Prijave po elektronski pošti se pošljejo na: daniel.leskovic@jskd.si

Obvestila oziroma vabila za uvrstitev v 2. krog bodo poslana najpozneje do 1. februarja 2027.

Udeleženci si morajo partiture zagotoviti sami, razen ko v tem obvestilu ni določeno drugače.

7. Pravice in pravne določbe

S prijavo na tekmovanje udeleženci soglašajo, da se za potrebe poročanja in dokumentiranja lahko izvajajo radijska in televizijska snemanja ter fotografiranje ter da se tako nastali posnetki in fotografije lahko objavijo.

Odločitve žirije so dokončne in jih ni mogoče pravno izpodbijati. Pravno varstvo zoper odločitve žirije je izključeno.

